Campionato de Velocidade da Coruña

O Campionato de Velocidade da Coruña foi un campionato automobilístico celebrado entre 1980 e 1984 na Grela, no concello da Coruña. Cada edición do campionato estaba formado por varias carreiras de montaña, denominadas cada unha delas como Subida á Grela, e que eran puntuables para o Campionato de Galicia de Montaña. 

 Historia 
A primeira edición comezou en xullo de 1980, organizada pola Escudería La Coruña, e constou de tres subidas, contando as tres para o Campionato de Galicia de Montaña. O pontevedrés Alberto González "Camba" foi o vencedor, despois de lograr tres vitorias nas tres subidas. O dominio de Camba continuou ao ano seguinte, no que gañou de novo as tres carreiras e o campionato.

En 1982 Manuel Neira conseguiu gañar o campionato grazas á súa regularidade. Obtivo un segundo posto, un cuarto e logrou a vitoria na segunda carreira, aproveitando un erro de Camba que lle fixo perder moitas posicións, tendo que conformarse este co subcampionato final, a pesar de gañar as outras dúas carreiras. En 1983 o formato do campionato variou, pasando a disputarse as tres subidas na mesma fin de semana. O vencedor volveu ser Camba, logo de gañar dúas das tres carreiras.

En 1984 disputouse a última edición do campionato, onde Neira conseguiu a vitoria nas tres probas e o seu segundo triunfo absoluto, despois de que Camba sufrise problemas mecánicos e tivese que retirarse.

 Palmarés 
AnoNomeVencedorVehículo1980I Campionato de Velocidade da Coruña CambaSelex 20001981II Campionato de Velocidade da Coruña  CambaSelex 20001982III Campionato de Velocidade da Coruña  Manuel NeiraMartini 18001983IV Campionato de Velocidade da Coruña  CambaSelex 20001984V Campionato de Velocidade da Coruña  Manuel NeiraMartini

 Notas